Senator Hotels & Resorts gestionarà l'hotel boutique de la Ducal de Gandia, que obrirà tot l'any
17 setembre 2024

## Senator Hotels & Resorts gestionarà l'hotel boutique de la Ducal de Gandia, que obrirà tot l'any17 setembre 2024Última actualització: 17 setembre 2024

![](../gestion/img/c01ceaf3afb5169cbde6574a3dcc069769617b854c9347a86c05c82253d4a338.JPG)  
  

La platja de Gandia ha acollit aquest matí la signatura de l'acord entre **el CEO de Senator Hotels & Resorts, Daniel Rossell, i el propietari de l'edifici de La Ducal, Fernando Guillem**, per a l'explotació del futur **Hotel Indigo Gandia Beach**, un hotel boutique de quatre estreles amb 40 habitacions situat en primera línia de platja en el complex La Ducal i l'obertura de la qual està prevista per a juny de 2025. Les obres van començar aquest mes de setembre i la inversió és de 7 milions d'euros. L'edifici conservarà la seua estructura actual, per la qual cosa respectarà tant a residents com al seu entorn.

L'acte ha comptat amb la participació de **l'alcalde de Gandia, José Manuel Prieto**; el **director de Desenvolupament d'Espanya i Portugal de IHG (Intercontinental Hotels Group), Diego Álvarez**, i l'assistència de la **regidora de Turisme, Balbina Sendra**; la **coordinadora general d'Urbanisme, Maite Alonso**; membres de la Corporació Municipal, i representants del sector turístic, entre altres.

D'aquesta manera, el CEO de Senator Hotels & Resorts ha indicat que la companyia torna a apostar per Gandia després de l'èxit de Senator Gandia, un hotel dins de la seua marca urbana Senator Hotels, _“que va contribuir a millorar el molt que ja ofereix Gandia als seus visitants gràcies al seu centre Senzia Spa by Senator, així com als restaurants L’Attitude, i, sobretot, Marao by Paco Pérez”_.

  
L'hotel Indigo Gandia Beach managed by Senator es convertirà en un nou referent en la costa de Gandia, _“elevant l'oferta hotelera a un nou nivell de sofisticació i confort alhora que genera llocs de treball directa i indirectament”_, ha remarcat Rossell.

**Suport de l'Ajuntament de Gandia**

  
Rossell va agrair a l'Ajuntament de Gandia el seu suport, “_que ha sigut clau perquè hui estiguem celebrant aquesta nova etapa”_ i, de la mateixa manera, Fernando Guillen va valorar totes les facilitats aportades per l'Ajuntament de Gandia per a emprendre el projecte hoteler.

  
Després de la signatura, l'alcalde ha mostrat el seu agraïment a les parts implicades per tornar a fixar-se a Gandia i va qualificar l'acord com _“un projecte d'aliances estratègic”_.

  
Prieto va dir que hi ha dos factors que expliquen l'avanç de les ciutats. En primer lloc, les aliances, la col·laboració públic privada: _“És essencial apostar pels bons projectes empresarials que volen invertir amb seguretat jurídica i garanties, per a continuar fent que la riquesa de la ciutat cresca i es creuen llocs de treball estables tot l'any. I en segon lloc, la confiança, “per a poder continuar desplegant projectes estratègics que ens permeten fer un altre salt qualitatiu transcendent en l'àmbit turístic”_. Prieto ha incidit en la disposició del govern per a _“acompanyar i posar totes les facilitats del món a aquells emprenedors i emprenedores que vulguen obrir un negoci a Gandia”_.

  
La primera autoritat municipal ha fet referència a l'excel·lent resultat de la campanya turística que ha tingut la nostra ciutat com a referent en la Comunitat Valenciana, i que està aconseguint no sols la fidelització dels turistes sinó que la temporada s'estiga prolongant des de març a passat octubre. Una fita que s'ha aconseguit després de l'aposta decidida per la qualitat i la sostenibilitat consolidant iniciatives com el SICTED, _“que han permés a Gandia ser reconeguda com el segon premi a la categoria de Millor Destí SICTED de tota Espanya en 2023_”.

  
Quant als beneficis d'aquesta nova infraestructura hotelera, l'alcalde ha destacat que, a més d'augmentar l'oferta i dinamitzar el turisme, potenciarà la qualitat turística i la fidelització, ja que estarà obert tot l'any, al mateix temps que generarà més 25 llocs de treball directes i 50 indirectes.

  
**Importància de la gastronomia en el nou hotel**

  
En el nou hotel, la gastronomia continuarà tenint un rol central. Ja en plena reforma, el futur Hotel Indigo Gandia Beach comptarà amb un modern i elegant espai amb un restaurant amb _show dinner_ orientat a client extern, i una àmplia zona de piscina tipus _pool club_, exclusiva per als hostes de l'hotel.

  
Sota el seu nou vessant de Partner Brand Hotel Management, la cadena hotelera líder a Andalusia expandeix el seu portafolis amb aquest nou i altres marques que aporten el major valor afegit en cada cas, complementant també les seues: Senator Hotels, Platja Hotels by Senator i Affiliated by Senator.

[Twittear](https://twitter.com/share)